**Tom Wedde Buer** (født 15. mars 1970) er en norsk tidligere fotballspiller.

Foran 1988-sesongen forlot Tom Buer sin lokale klubb Rælingen til fordel for juniorlaget til favorittklubben Lillestrøm. I sin første sesong hos Lillestrøm utmerket han seg på et juniorlag som endte sesongen med finaletap i Junior-NM for Ørn-Horten.

1989-sesongen slo Tom Buer gjennom på Lillestrøm seniorlag. Med 11 kamper spilt valgte trener David Hay midtveis i sesongen å satse på Buer etter salget av stjernespiller Jan Åge Fjørtoft til Rapid Wien.
Buer spilte alle de gjenværende kampene for et Lillestrøm-lag som endte sesongen som seriemestre. Med det ble han Lillestrøm SKs yngste seriemester noensinne.

Våren 1990 trakk Buer på seg Norges landslagsdrakt for første gang da han debuterte for U21-landslaget i en borteseier over Sveits. Gjennom 1991-sesongen var han fast inventar på klubbnivå hos Lillestrøm og på landslagsnivå hos Norges U21-landslag, der han var del av laget som i juni gjorde seg bemerket med 6-0 hjemmeseier over et italiensk U21-landslag som det påfølgende året vant U21-EM.

Buer tilbragte ytterligere to sesonger til hos Lillestrøm. I 1992 var han tapende finalist i Norgesmesterskapet da Lillestrøm tapte 3-2 for seriemesteren Rosenborg. Etter en korsbåndsskade før 1992-sesongen opplevde han at klubben ikke lenger hadde helt den samme tilliten til ham. Etter 1993-sesongen ble Buer lokket bort fra Lillestrøm av ambisiøse Lyn som i mars 1994 betalte 180 000 kroner for ham. Med nyansatte Olle Nordin som trener og Arne Dokken som direktør, var Lyn forventet å rykke direkte tilbake opp til Eliteserien igjen etter nedrykket foregående sesong. Bortsett fra innsatsen i Norgesmesterskapet som førte laget hele veien til cupfinalen der Molde ble for sterke, viste Lyns prestasjoner i 1994 seg å ikke stå i stil med ambisjonene. Opprykk uteble de to sesongene Buer tilbragte hos Lyn. Etter 1995-sesongen dro han videre til to sesonger i 2. divisjon med Skjetten, før han trappet ned med spill i lavere divisjoner for Lillestrøm-klubbene Volla og Flisbyen.

Meritter
--------

* Gull Seriemester med Lillestrøm i 1989

Karriereoversikt
----------------

| Sesong | Klubb | Land | Nivå | Liga | Kamper | Mål
  |
| --- | --- | --- | --- | --- | --- | --- |
| 1989 | Lillestrøm | Norges flagg | 1
  | 1. divisjon | 11
  | 0
  |
| 1990 | Lillestrøm
  | Norges flagg | 1
  | Eliteserien | 14
  | 0
  |
| 1991 | Lillestrøm
  | Norges flagg | 1
  | Eliteserien | 21
  | 2
  |
| 1992 | Lillestrøm
  | Norges flagg | 1
  | Eliteserien | 14
  | 2
  |
| 1993 | Lillestrøm
  | Norges flagg | 1
  | Eliteserien | 13
  | 0
  |
| 1994 | Lyn | Norges flagg | 2
  | 1. divisjon | 9
  | 0
  |
| 1995 | Lyn
  | Norges flagg | 2
  | 1. divisjon | 13
  | 1
  |
| 1996
  | Skjetten | Norges flagg | 3
  | 2. divisjon |  |  |
| 1997
  | Skjetten
  | Norges flagg | 3
  | 2. divisjon |  |  |

Se også
-------

* Liste over Norges U21-landskamper i fotball for menn 1990–94

Referanser
----------

1. ↑   transfermarkt.com, Transfermarkt spiller-ID 180535, besøkt 9. oktober 2017[Hentet fra Wikidata]
2. ↑  Biografi hos Lyn
3. ↑  «LSKs yngste seriemester gjester Åråsen». Lillestrøm SK. 20. april 2018. Besøkt 17. juli 2020.
4. ↑  Wegard Bakkehaug (12. april 2007). «Sjefen for hurragjengen». Romerikes Blad. Besøkt 17. juli 2020.

Eksterne lenker
---------------

* (en) Tom Buer – Transfermarkt Rediger på Wikidata

* (no) Tom Buer – Norges Fotballforbund Rediger på Wikidata

* (en) Tom Buer – FBref Rediger på Wikidata
* Profil hos Kanaripedia